**«Lorna Shore»** ― амерыканскі дэткор-гурт з акругі Уорэн, штат Нью-Джэрсі. Утвораны ў 2010 годзе, гурт на сённяшні дзень складаецца з сола-гітарыста Адама дэ Міка, бубнача Осціна Арчы, рытм-гітарыста Эндру О’Конара, басіста Майкла Ягера і вакаліста Уіла Рамаса. Яны выпусцілі чатыры EP, дэбютны альбом «Psalms» у чэрвені 2015 года і другі альбом «Flesh Coffin» у лютым 2017 года. Іх трэці альбом «Immortal» быў выпушчаны ў студзені 2020 года. Апошні EP «…And I Return to Nothingness» выйшаў 13 жніўня 2021 года.

Гісторыя
--------

У 2010 годзе гурт выпусціў свой дэбютны EP «Triumph», за якім у 2012 годзе рушыў услед EP «Bone Kingdom». Трэці EP, «Maleficium», выйшаў у 2013 годзе, а за ім, у 2015 годзе, рушыў услед дэбютны студыйны альбом гурта, "Psalms, які быў спрадзюсаваны Уілам Патні з Fit for an Autopsy. У наступным годзе гурт падпісаў кантракт з Outerloop Records і пачаў працу над сваім другім поўнафарматнікам. У лютым 2017 года выпушчаны альбом «Flesh Coffin».

Вакаліст і заснавальнік гурта Том Барбер пакінуў калектыў у пачатку 2018 года і перайшоў у Chelsea Grin, а басіст і сузаснавальнік Гэры Херэра выйшаў у пачатку 2017 года, таму «Flesh Coffin» стаў апошнім рэлізам Lorna Shore, у якім узялі ўдзел першапачатковыя ўдзельнікі. У 2018 годзе гурт падпісаў кантракт з Century Media, і Сіджэй Мак-Крыры з Signs of the Swarm стаў новым вакалістам гурта, запісаўшы з ім пару сінглаў («This Is Hell» і «Darkest Spawn»), але быў звольнены ў 2019 годзе пасля абвінавачванняў у сексуальным гвалце. У 2020 годзе выйшаў трэці лонгплей групы, «Immortal», які быў запісаны, калі Мак-Крыры яшчэ выконваў абавязкі франтмена.

Нягледзячы на няўдачу, выкліканую сітуацыяй з Мак-Крыры, Lorna Shore працягнулі турнэ па Еўропе ў падтрымку Immortal, наняўшы Уіла Рамаса (былога ўдзельніка Monument of a Memory і A Wake in Providence) як сэсійнага вакаліста.

11 чэрвеня 2021 года гурт вярнуўся з новай песняй пад назвай «To the Hellfire» і абвясціў Рамаса сваім новым пастаянным вакалістам. Яны таксама абвясцілі дэталі свайго новага EP «… And I Return To Nothingness». Гэта быў першы EP гурта пасля іх прарыўнага рэлізу 2013 Maleficium.

Песня «To the Hellfire» стала вельмі паспяховай для гурта, заняўшы першае месца ў метал-чарце iTunes у першы тыдзень пасля выхаду. Яна таксама была прызнана чытачамі часопіса Revolver «Найлепшай песняй 2021 года», а аўтар Элі Эніс пракаментаваў: *«Дэбютная песня гурта з новым вакалістам Уілам Рамасам ― гэта, па праве, адна з самых ашаламляльных цяжкіх дэткор-песень за апошні час. У ёй мноства брэйкдаўнаў, якія прабіваюць да мозгу касцей, бласт-бітаў, віртуознае гітарнае сола і вакал Рамаса…»*. Гэтая песня абагнала «Immortal» і стала ў гурта песняй з найбольшай колькасцью праслухванняў на Spotify (больш за 4 мільёны). Часопіс Loudwire абраў яе найлепшай метал-песняй 2021 года.

«…And I Return To Nothingness» быў выпушчаны 13 жніўня 2021 года. EP стаў найлепшым хардкор/металкор/дэткор-рэлізам 2021 года па версіі сайта Metal Storm.

12 мая 2022 года выйшаў сінгл «Sun//Eater». Раней, той жа вясной, гурт ужо граў гэты трэк на гастролях. Разам з выпускам сінгла гурт анансаваў выхад чацвёртага студыйнага альбома, які атрымаў назву «Pain Remains». Альбом выйдзе ў кастрычніку на лэйбле Century Media. Запіс альбома быў завершаны ў снежні мінулага года. Прадзюсарам альбома выступіў Джош Шродэр.

Склад
-----

### Цяперашні склад

* Adam De Micco — сола-гітара (2010-ц.ч.)
* Andrew O’Connor — рытм-гітара (2019-ц.ч.)
* Austin Archey — ударныя (2012-ц.ч.)
* Will Ramos — вакал (2021-ц.ч.; на канцэртах з 2020)
* Michael Yager — бас-гітара (2021-ц.ч.)

### Былыя ўдзельнікі

* Tom Barber — вакал (2010—2018)
* Gary Herrera — бас-гітара (2010—2017)
* Jeff Moskovciak — рытм-гітара (2010—2011)
* Scott Cooper — ударныя (2010—2011)
* Aaron Brown — сола-гітара (2010)
* Connor Deffley — рытм-гітара (2015—2019)
* CJ McCreery — вакал (2018—2019)

Дыскаграфія
-----------

### Студыйныя альбомы

* Psalms (чэрвені 2015)
* Flesh Coffin (люты 2017)
* Immortal (студзень 2020)
* Pain Remains (2022)

### EP

* Triumph (2010)
* Bone Kingdom (2012)
* Maleficum (2013)
* …And I Return To Nothingness (2021)

Зноскі
------

1. ↑  Lorna Shore announce June 9, 2015 release date for debut full-length Psalms (англ.). *highwiredaze.com* (23 красавіка 2015). Архівавана з першакрыніцы 28 красавіка 2015. Праверана 14 сакавіка 2022.
2. 1 2  *James Christopher Monger*. Lorna Shore Biography, Songs, & Albums (англ.). *AllMusic*. Архівавана з першакрыніцы 18 жніўня 2018. Праверана 14 сакавіка 2022.
3. ↑  NEWS: Vocalist Tom Barber confirms he has left Lorna Shore! (англ.). *Dead Press!* (27 красавіка 2018). Архівавана з першакрыніцы 28 красавіка 2018. Праверана 14 сакавіка 2022.
4. ↑  *Robert Pasbani*. LORNA SHORE Abruptly Part Ways with Vocalist CJ McCreery (англ.). *Metal Injection* (23 снежня 2019). Архівавана з першакрыніцы 5 студзеня 2022. Праверана 14 сакавіка 2022.
5. ↑  Lorna Shore Have Fired Vocalist CJ McCreery Following Abuse Allegations (англ.). *MetalSucks* (23 снежня 2019). Архівавана з першакрыніцы 5 студзеня 2022. Праверана 14 сакавіка 2022.
6. ↑  *Greg Kennelty*. LORNA SHORE Will Release New Album With Ex-Vocalist CJ McCreery's Vocals; Band Will Continue With New Vocalist (англ.). *Metal Injection* (8 студзеня 2020). Архівавана з першакрыніцы 5 студзеня 2022. Праверана 14 сакавіка 2022.
7. ↑  LORNA SHORE's New Vocalist Revealed (англ.). *lambgoat.com*. Архівавана з першакрыніцы 7 студзеня 2022. Праверана 14 сакавіка 2022.
8. ↑  Fan Poll: 5 Best Songs of 2021 So Far (англ.). *Revolver* (1 ліпеня 2021). Архівавана з першакрыніцы 23 верасня 2021. Праверана 14 сакавіка 2022.
9. ↑  *Loudwire Staff*. The 35 Best Metal Songs of 2021 (англ.). *Loudwire* (6 снежня 2021). Архівавана з першакрыніцы 26 сакавіка 2022. Праверана 14 сакавіка 2022.
10. ↑  The Best Hardcore / Metalcore / Deathcore - Metal Storm Awards 2021 (англ.). *Metal Storm*. Праверана 14 сакавіка 2022.
11. 1 2  *wookubus*. Lorna Shore Premiere New Track "Sun//Eater" (англ.). *Theprp.com* (13 мая 2022). Праверана 13 мая 2022.
12. ↑  *Joe DiVita*. Lorna Shore Unleash Monstrous New Song 'Sun//Eater' + Announce New Album (англ.). *Loudwire* (13 мая 2022). Праверана 13 мая 2022.

|  |  |
| --- | --- |
| ⚙️   У сацыяльных сетках | Facebook · Твітэр |
| Фота, відэа і аўдыё | Apple Music · Bandcamp · Deezer · Instagram · Last.fm · Spotify · Tidal · Яндэкс Музыка · YouTube |
| Тэматычныя сайты | AllMusic · Discogs · MusicBrainz · Rate Your Music |
| Нарматыўны кантроль | ISNI: 0000 0004 7017 2596 · VIAF: 6313160486122505180005 |